CELEX: 32014D0930
Language: fi
Date: 2014-12-16 00:00:00
Title: 2014/930/EU: Neuvoston päätös, annettu 16 päivänä joulukuuta 2014 , alueiden komitean kokoonpanon vahvistamisesta

19.12.2014   
            
            
               FI
            
            
               Euroopan unionin virallinen lehti
            
            
               L 365/143
            
         NEUVOSTON PÄÄTÖS,
   annettu 16 päivänä joulukuuta 2014,
   alueiden komitean kokoonpanon vahvistamisesta
   
      (2014/930/EU)
   
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan unionin toiminnasta tehdyn sopimuksen 300 artiklassa annetaan säännöt, jotka koskevat alueiden komitean kokoonpanoa.
            
         
               (2)
            
            
               Euroopan unionin toiminnasta tehdyn sopimuksen 305 artiklassa määrätään, että neuvosto vahvistaa alueiden komitean kokoonpanon. Jäsenten määrä on enintään 350.
            
         
               (3)
            
            
               Alueiden komitea hyväksyi 6 päivänä lokakuuta 2010 komissiolle ja neuvostolle osoitetut alueiden komitean tulevaa kokoonpanoa koskevat suositukset (1).
            
         
               (4)
            
            
               Nykyinen alueiden komitean kokoonpanon tasapaino olisi säilytettävä niin pitkälti kuin mahdollista, sillä se on toisiaan seuranneiden hallitustenvälisten konferenssien tulos.
            
         
               (5)
            
            
               Tämä päätös on luonteeltaan väliaikainen, sillä se annetaan sen yksittäisen oikeudellisen kysymyksen ratkaisemiseksi, joka koskee ristiriitaa toisiaan seuranneiden hallitustenvälisten konferenssien tuloksena vahvistetun alueiden komitean jäsenten kokonaismäärän ja Euroopan unionin toiminnasta tehdyn sopimuksen 305 artiklassa vahvistetun jäsenten enimmäismäärän välillä.
            
         
               (6)
            
            
               Tämä päätös hyväksytään alueiden komiteaan tällä hetkellä liittyvissä erityisolosuhteissa, eikä se muodosta ennakkotapausta minkään toimielimen kokoonpanon osalta.
            
         
               (7)
            
            
               Neuvosto tarkastelee tätä päätöstä uudelleen komission ehdotuksen pohjalta hyvissä ajoin ennen komitean seuraavaa vuonna 2020 alkavaa toimikautta tai joka tapauksessa ennen unionin seuraavaa laajentumista.
            
         
               (8)
            
            
               Uudelleentarkastelu perustuu tämän päätöksen lopputulokseen siten, että siinä noudatetaan tässä vahvistettua jäsenmäärää niiden jäsenvaltioiden osalta, joita nyt tehtävä muutos koskee. Jos tämän uudelleentarkastelun tuloksena jäsenmäärää vähennetään edelleen, se ei koske niitä jäsenvaltioita, joihin tämä päätös vaikuttaa.
            
         
               (9)
            
            
               Jotta alueiden komitea voi säilyttää Kroatian tasavallan liittymisasiakirjan 24 artiklan mukaisen kokoonpanonsa nykyisten jäsenten toimikauden päättymiseen, tämän päätöksen voimaantulo olisi lykättävä tuohon päivään asti,
            
         ON HYVÄKSYNYT TÄMÄN PÄÄTÖKSEN:
   1 artikla
   Alueiden komitean jäsenten määrä on seuraava:
   
               Belgia
            
            
               12
            
         
               Bulgaria
            
            
               12
            
         
               Tšekki
            
            
               12
            
         
               Tanska
            
            
               9
            
         
               Saksa
            
            
               24
            
         
               Viro
            
            
               6
            
         
               Irlanti
            
            
               9
            
         
               Kreikka
            
            
               12
            
         
               Espanja
            
            
               21
            
         
               Ranska
            
            
               24
            
         
               Kroatia
            
            
               9
            
         
               Italia
            
            
               24
            
         
               Kypros
            
            
               5
            
         
               Latvia
            
            
               7
            
         
               Liettua
            
            
               9
            
         
               Luxemburg
            
            
               5
            
         
               Unkari
            
            
               12
            
         
               Malta
            
            
               5
            
         
               Alankomaat
            
            
               12
            
         
               Itävalta
            
            
               12
            
         
               Puola
            
            
               21
            
         
               Portugali
            
            
               12
            
         
               Romania
            
            
               15
            
         
               Slovenia
            
            
               7
            
         
               Slovakia
            
            
               9
            
         
               Suomi
            
            
               9
            
         
               Ruotsi
            
            
               12
            
         
               Yhdistynyt kuningaskunta
            
            
               24.
            
         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 26 päivästä tammikuuta 2015.
   
      Tehty Brysselissä 16 päivänä joulukuuta 2014.
      
         
            Neuvoston puolesta
         
         
            Puheenjohtaja
         
         S. GOZI
      
   
   
      (1)  Asiak. CdR 137/2010 fin (https://dm.cor.europa.eu/corDocumentSearch/Pages/redsearch.aspx).